''Den sociale forslumring'' er et forløb, hvor en løbende udskiftning af et områdes indbyggere får præg af en nedadgående spiral, idet folk med godt arbejde, høje indkomster og virketrang (også i en social sammenhæng) flytter væk<ref name=joergensen87>Jørgensen, s. 87</ref>, mens folk med sociale problemer – ikke mindst "multisociale problemfamilier" ([[arbejdsløshed]], [[druk]]- eller [[narko]]problemer, erfaringer fra en [[kriminel]] tilværelse, enlige forældre med børn) – i stigende grad enten selv flytter til eller tvangsindflyttes af offentlige myndigheder: man taler om "normaliseringsprocesser", hvor mistillid og angst fører til gensidig overvågning og social kontrol. Virkningen heraf er isolation, udstødning og dannelser af mere eller mindre voldelige og/eller provokerende grupper<ref>Jørgensen, s. 84</ref>. Udviklingen forstærkes, hvis og når der opstår udtalte (eller uudtalte) modsætninger blandt beboerne i et sådant boligområde<ref name=joergensen87 />.
Samfund